એક્સપોર્ટ સર્ટિફિકેટ આપને ભારતમાંથી લઇ જવાયેલી કોઇ પણ કિંમતી વસ્તુને ભારતમાં પરત લાવવાની મંજુરી આપે છે. આ વાત એક ઉદાહરણ દ્વારા સમજીએ. દાખલા તરીકે આપ આપના વિદેશ પ્રવાસે આપની સાથે એક મોંધો કેમેરા લઇ ગયા છો. હવે જ્યારે આપ ફરીને પરત આવો છો ત્યારે કસ્ટમવાળા વિચારશે કે આ બ્રાન્ડ ન્યુ કેમેરા છે અને તેને આપે વિદેશથી ખરીદ્યો હશે, આ કારણે આપને ઇમ્પોર્ટ ડ્યુટી ભરવાનું કહી શકે છે. જો કે કસ્ટમ સત્તાવાળાઓ તેમની રીતે સાચા છે. કારણ કે તેઓ તેમની ડ્યુટી નિભાવી રહ્યા છે.